Rosnay vokste opp i Paris, og deretter i Boston i Massachusetts da hennes far ble ansatt som professor ved Massachusetts Institute of Technology i 1970. Rosnay flyttet til England i 1980, og mottok en bachelorgrad i engelsk litteratur ved University of East Anglia i Norwich. Da hun kom tilbake til Paris i 1984 begynte hun å arbeide som presseansvarlig, deretter som journalist og litteraturkritiker for . Siden 1992 har de Rosnay utgitt tolv romaner på fransk og tre på engelsk. Hun har også jobbet på TV-serien Family Affairs som hun har skrevet to episoder av sammen med manusforfatter Pierre-Yves Lebert. Denne serien ble sendt på TV-kanalen TF1 i løpet av sommeren 2000.